เริ่มนะครับ เดือนที่เเล้วเดือนตุลาคม เเฟนมีประจำเดือนในวันที่ 13 ตุลาคมในตอน 20.45 เเละมีอาการปวดท้องเนื่องจากประจำเดือนตอนประมาณตี 1-2 เเละตื่นเช้ามามีเลือดประจำเดือนพอประมาณ เเต่ในวันถัดไปคือวันที่ 14 ตุลาคม ในตอนเย็นมีมาเเต่เเบบไม่ได้เยอะ แต่พอมาเช้าวันที่ 15 ตุลาคม ถึง 18 ตุลาคมมาเเบบกะปริบกะปรอย เเต่ก่อนหน้าประวันที่ประจำเดือนจะมาในวันที่ 13 ตุลาคม อ่านหนังสือยันเช้าเกือบทุกวันครับและก่อนหน้าที่ประจำเดือนจะมา ผมได้มีเพศสัมพันธ์กะเเฟนก่อนประจำเดือนจะมาในวันที่ 16-17 กันยายนโดยมีการคุมกำเนิดด้วยวิธีถุงยางอนามัย และตรวจเช็คเเล้วไม่ขาดไม่รั่ว ตอนจะเสร็จผมเอาออกมาเสร็จข้างนอกทั้งๆที่ยังใส่ถุงยางและเช็คโดยวิธีใส่น้ำไม่รั่วไม่ซึม เรื่องที่ทำให้ผมกังวลคือวันนี้ตอน ตี 3 มีอาการปวดหน่วงท้องน้อย ขยับตัวไม่ได้ สิ่งที่ผมอยากจะถามคือ 1.การที่ประจำเดือนมาเเบบที่กล่าวมาใช่ปกติไหม 2.การที่ปวดท้องน้อยใช่สัญญาณของการตั้งครรภ์ไหมครับ
สวัสดีค่ะ หากมีเพศสัมพันธ์ที่คุมกำเนิดด้วยการใช้ถุงยางอนามัยไว้ตลอดการมีเพศสัมพันธ์ ถุงยางไม่ขาด ไม่รั่ว โอกาสตั้งครรภ์มีได้น้อยกว่า 1-2%ดังนั้นโอกาสตั้งครรภ์มีได้น้อย ตอนนี้ความกังวลเรื่องการตั้งครรภ์จะต้องสังเกตจากรอบเดือน ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกจากท่กล่าวมา ลักษณะดูเป็นเลือดกระปริดกระปรอย ถ้าไม่แน่ใจ รอบเดือนดูมาไม่เป็นไปตามปกติ ควรจะต้องยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปอาการปวดหน่วงท้องน้อยนั้นไม่ได้บ่งบอกถึงการตั้งครรภ์ แต่อาจบ่งบอกถึงภาวะแทรกซ้อนของการตั้งครรภ์ได้ถ้ามีการตั้งครรภ์แล้วปวดท้องร่วมด้วย